Krótko do „prěnjeho kubłanskeho wjerška“ iniciatiwneje skupiny za serbski sejm so jedyn jeje hłownych akterow, Tomaš Čornak, we wurjadnym wudaću časopisa „brand eins Wissen“, wudatym „w nadawku swobodneho stata Sakskeje“, prezentuje. Dźe wo Njebjelčicy jako přikład za inowatiwnu wjesnu zhromadnosć, a tamle je wjesnjanosta Čornak „ćěrjaca móc“.
Tak steji w teksće pod fotom, kotryž Čornaka na „Njebjelčance“ sedźo pokazuje, ležacej skulpturje. Někak wobraz so k titulej wabjenskeho zešiwka „Sachsen machen“ hodźi, wšako móžeš to „Saksku“ abo „Saksow“ čitać 😊.
„brand eins“ je poprawom fachowy časopis PR-ludźi za wuwiwanje markow. Tajka Njebjelčanski wjesnjanosta bjezdwěla dawno je. A zo dyrbja městna nowotarstwa sexy być, je jasne. Hač je pak tuta kombinacija wuměłstwa a wjesnjanosty wabjaca abo wotstorkowaca, njech nětkole serbske žony rozsudźa 😉.
szl_Latn szl_Latn szl_Latn